Brugge

Brugge (fransk: Bruges, tysk Brügge) er hovedstaden i provinsen Vest-Flandern i Belgia og har ca. 117 000 innbyggere. Mer enn 20 000 bor i det historiske sentrumsområdet. Stedet er fortsatt en viktig havneby for Belgia med terminaler i forstaden Zeebrugge, lenger ute ved havet hvor Zeebrugge havn er etablert.

 Historie 
Stedet var trolig før-romersk landsby da Julius Cæsar overvant stammen Menapii i det første århundret f.Kr. Brugge var en av Nord-Europas største byer i høymiddelalderen, og den ledende handelsbyen i Nederlandene fra 1200-tallet. I 1309 åpnet en meget tidlig børs her. Brugge var også tidvis hansaby.

Etter omtrent 2–300 år overtok Antwerpen denne posisjonen, fordi kanalen til havet i Brugge tettet seg til, men Brugge forble viktig også i renessansen. Midt på 1600-tallet var byen eksilsete for Karl II av England. Byen vokste videre som senter for handel, håndverk og tidlig tekstilindustri. I 1907 ble havnen i Zeebrugge anlagt.

Den middelalderske gamlebyen hører siden 2000 til UNESCOs liste over verdens kulturarv. I 2002 var Brugge europeisk kulturhovedstad.

Byens fotballag heter Club Brugge og spiller i den belgiske 1. divisjon.

 Brugges historiske sentrum 
Byen er katolsk bispesete. Det bor mange EU-funksjonærer her. I byen ligger også eliteuniversitetet Collège d'Europe (College of Europe).

Brugge har omfattende arkitektur fra middelalderen som er meget god bevart. Brugges historiske sentrum er fredet og har stått på UNESCOs verdensarvliste siden 2000.Historic centre of Bruges kommer på UNESCO World Heritage Site

Mange av bygningene fra middelalderen regnes som godt bevarte og tiltrekker seg hvert år mange turister. Dette gjelder særlig Vår Frues kirke, som har et av verdens høyeste tårn lagd av murstein. Også skulpturen av Madonna er kjent ettersom denne skulpturen regnes for å være den eneste av Michelangelos skulpturer som skal ha forlatt Italia mens kunstneren levde.

Brugges mest kjente landemerke er et klokketårn fra det 13. århundre som står i byens historiske sentrum. Tårnet har totalt 48 klokkerDunton, Larkin (1896). The World and Its People. Silver, Burdett. side 161..


Andre kjente byggverk i Brugges historiske sentrum
 Samlingen av Beginergårder 
 Heilig-Bloedbasiliek 
 Den moderne Concertgebouw
 St. Johns gamle sykehus
 St. Salvator-katedralen
 Groeningemuseum 
 Brugges rådhus

Byporter
 Kruispoort 
 Gentpoort 
 Smedenpoort 
 Ezelpoort

 Kultur 
 Teatre og konserthaller 

 Aquariustheater
 Biekorf-teateret 
 Concertgebouw ("Konserthus")
 De Dijk
 De Werf
 Het Entrepot
 Joseph Ryelandtzaal
 Magdalenazaal
 Sirkeltheater
 Stadsschouwburg
 Studio Hall

 Kino 
 Lumière kino 
 Liberty kino
 Kinepolis Bruges

 Festivaler 
 Musikkfestivaler :
 Airbag 
 Ars Musica 
 Blues in Bruges
 Brugge Tripel Dagen
 Brugges Festival 
 Cactusfestival
 Elements Festival 
 Fuse on the Beach 
 Hafabrugge (Orkester-festival)
 Internationale Fedekam Taptoe
 Jazz Brugge (jazz-festival)
 Koorfestival (Kor-festival)
 Festival van Vlaanderen 
 Music in Mind (Rock)
 September Jazz (jazz-festival)
 Sint-Gillis Blues (Folkefestival)
 BurgRock Comma Rocks Festival
 Red Rock Rally Thoprock| style="width:400px;" valign="top"|
 Kultur og matfestivaler
 Aristidefeesten BAB-bierfestival (Øl-festival)
 Brugse Kantdagen 
 Chapter 2 
 Choco-Laté (Sjokolade-festival)
 Cinema Novo (film-festival)
 Cirque Plus (sirkus-festival)
 European Youth Film Festival of Flanders Ice Magic 
 Jonge Snaken Festival Midwinterfeest NAFT 
 Poirot in Bruges 
 Razor Reel Fantastic Film Festival
 Reiefeest  Come On!
 Coupurefeesten
 December Dance 
 Feest In 't Park
 FEST!
 Klinkers
 Polé Polé Beach
 Sint-Michielse Feeste
 Summer End Festival
 Vama Veche festival

 Galleri 

 Referanser 

 Eksterne lenker 



Kategori:Europeiske kulturhovedsteder
Kategori:Hansabyer
Kategori:Verdensarven i Belgia